કોરોના વાઇરસ : નેધરલૅન્ડમાં નાઇટ કફર્યૂ સતત ત્રીજી રાતે બન્યો હિંસક, શું છે સ્થિતિ?\nસ્થિતિ વધુ વણસતી અટકાવવા માટે ઘણાં શહેરોએ કટોકરટીના પગલાં ભરવાની તૈયારી બતાવી છે.

નેધરલૅન્ડનાં વિવિધ શહેરોમાં 150થી વધુ લોકોની ધરપકડ કરવામાં આવી છે. રોટરડેમના મેયર દ્વારા બહાર પાડવામાં આવેલ ઇમર્જન્સી ઑર્ડરની પ્રદર્શન કરી રહેલા લોકો પર કોઈ અસર ન થતાં પોલીસે વૉર્નિંગ શૉટ્સ ફાયર કર્યા હતા અને  ટિયરગૅસ શૅલ પણ છોડ્યા હતા.   

કોરોના વાઇરસના કારણે નેધરલૅન્ડમાં નવા પ્રતિબંધો લાદવામાં આવતાં શનિવાર અને રવિવારે સમગ્ર દેશમાં અશાંતિ ઉત્પન્ન થઈ હતી. પ્રદર્શનકારીઓ નવા પ્રતિબંધોનો વિરોધ કરી રહ્યા છે.   

વડા પ્રધાન માર્ક રુઠે હિંસાને આપરાધિક હિંસા ગણાવી તેની નિંદા કરી છે.   

પત્રકારો સાથે વાત કરતાં તેમણે જણાવ્યું કે, "આ સ્વીકાર્ય નથી. દરેક સામાન્ય વ્યક્તિ આ ઘટનાથી ગભરાશે."   

"આ લોકોને આવું કરવા માટે જ્યાંથી પ્રેરણા મળી છે તેને પ્રદર્શન કરવા સાથે કોઈ નિસબત નથી. આ આપરાધિક હિંસા છે અને અમે તેને એ રીતે જ જોઈશું."   

અમેરિકાની જૉન હૉપકિન્સ યુનિર્વિસિટી અનુસાર નેધરલૅન્ડમાં અત્યાર સુધી કોરોના વાઇરસના 10 લાખ કેસ નોંધાયા છે અને 13500 વ્યક્તિઓનાં મૃત્યુ થયાં છે.   

સમગ્ર નેધરલૅન્ડમાં હિંસા

રોટરડેમમાં સૌથી વધુ હિંસા જોવા મળી હતી.

નેધરલૅન્ડનાં વિવિધ શહેરોમાં સોમવાર રાત્રે ફરીથી હિંસા થઈ હતી. એમ્સર્ટડેમ, રોટરડેમ, એમર્સફુટ અને ગ્લીનમાં રાયોટ પોલીસ અને પ્રદર્શન કરી રહેલા લોકો વચ્ચે ઘર્ષણ થયું હતું. પોલીસે જણાવ્યું કે રોટરડેમમાં ઘણા પોલીસ અધિકારીઓને ઈજા થઈ છે.   

હૅગના રસ્તાઓમાં આગચંપી કરવામાં આવી હતી અને વિરોધ કરી રહેલા લોકોના એક નાના જૂથે પોલીસ પર પથ્થરમારો કર્યો હતો અને અને ફટાકડા પણ ફેંકયા હતા. શહેરના એક સુપર માર્કેટમાં લૂંટ પણ ચલાવવામાં આવી હતી.   

નેધરલૅન્ડના દક્ષિણમાં આવેલ ડૅન બૉસ્ચ શહેરમાં પણ હિંસાના બનાવો બન્યા છે, જ્યાં દેખાવકારોએ ફટાકડા ફોડ્યા હતા, બારીઓ તોડી નાંખી હતી, સુપરમાર્કેટમાં લૂંટ ચલાવી હતી અને કારો ઊથલાવી નાંખી હતી.   

રેલવે સ્ટેશન પાસે રહેતાં એક મહિલાએ ડચ રેડિયોને જણાવ્યું કે માસ્ક પહેરીને આવેલા યુવનોએ સિટી સેન્ટરમાં ભારે તોડફોડ કરી છે.   

મેં યુવાનોને બારીઓને તોડતા અને ફટકડા ફોડતા પોતાની આંખે જોયા છે. ખરેખર ભયાનક હતું, જેમ એક યુદ્ધ ક્ષેત્રમાં હોય છે.   

લોકો હિંસા કરતા લોકો સાથે ન જોડાય તે માટે શહેરના બધા રસ્તાઓને બંધ કરી દેવામાં આવ્યા હતા.   

એમ્સટર્ડેમમાં ઘણા લોકોની ધરપકડ કરવામાં આવી છે અને મેયરે...\n\ntl;dr:
નેધરલૅન્ડમાં કફર્યૂનો વિરોધ કરી રહેલા પ્રદર્શનકારીઓ ફરી વખત રાયોટ પોલીસ સાથે ઘર્ષણમાં ઊતરી ગયા છે. શનિવાર અને રવિવારે પણ દેખાવકારોએ વિરોધપ્રદર્શન કર્યાં હતાં.